
Nr.37.385/2026
REFERAT DE APROBARE
 la proiectul de  hotărâre privind aprobarea prelungirii termenului contractului de închiriere nr.6.845/2004 încheiat între municipiul Alba Iulia și SC LUKOIL ROMÂNIA SRL

Prin proiectul de hotărâre supus spre dezbatere Consiliului Local al municipiului Alba Iulia, propun prelungirea termenului contractului de închiriere nr.6.845/2004 încheiat între municipiul Alba Iulia și SC LUKOIL ROMÂNIA SRL pentru o perioadă de 10 ani, începând cu data de 01.04.2026.

Referitor la acest proiect de hotărâre, vă facem cunoscute următoarele:


În temeiul HCL nr.61/2004 privind parcelarea și concesionarea unui imobil(teren) situat în Alba Iulia, B-dul Ferdinand I, FN, modificată prin HCL nr.66/2004, a fost concesionat fără licitație publică, prin negociere directă, către S.C.LUKOIL DOWNSTREAM S.R.L.(care între timp și-a schimbat denumirea în S.C.LUKOIL ROMANIA S.R.L.), un teren în suprafață de 513 mp pentru extindere benzinărie, pentru o perioadă de 49 de ani la prețul de 3 Euro/mp/an și a fost închiriat fără licitație publică, prin negociere directă, către aceeași societate comercială, un teren în suprafață de 72 mp, pentru o perioadă 10 ani, pentru suma de 0,5 Euro/mp/lună, în scopul construirii de acces la benzinărie.

În temeiul hotărârilor Consiliului Local al municipiului Alba Iulia mai sus menționate, între petentă și Consiliul Local al municipiului Alba Iulia a fost încheiat contractul de închiriere înregistrat sub nr.6.845/2004, contract care a început să producă efecte de la data de 01.04.2016, termenul contractului expirând la data de 31.03.2016.


În temeiul dispozițiilor HCL nr.126/2016, Consiliul Local al municipiului Alba Iulia a aprobat, la solicitarea SC LUKOIL ROMÂNIA SRL, prelungirea cu 10 ani a contractului de închiriere nr.6.845/2004, începând cu data de 01.04.2016, sens în care a fost încheiat între părțile contractante Actul adițional nr.1 la contractul de închiriere.


Având în vedere faptul că la data de 01.04.2026 va expira termenul contractului de închiriere nr.6.845/2004, SC LUKOIL ROMÂNIA SRL solicită, prin cererea înregistrată la Primăria municipiului Alba Iulia sub nr.37.046/24.03.2026, prelungirea cu încă 10 ani a termenului contractului de închiriere al cărui titulară este.

La elaborarea proiectului de hotărâre s-au mai avut în vedere dispozițiile art.1.777 – art.1823 din Legea nr.287/2009 privind Codul Civil, republicată, cu modificările și completările ulterioare, și prevederile  art.129 alin.(2) lit."c", coroborat cu art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, ale art.332-art.347 și art.362 alin.(3) din OUG nr.57/2019 privind Codul administrativ, cu modificările și completările ulterioare.

